
Text rozhodnutia
Súd: Krajský súd Bratislava Spisová značka: 3Co/107/2018 Identifikačné číslo súdneho spisu: 1518200850 Dátum vydania rozhodnutia: 24. 08. 2018 Meno a priezvisko sudcu, VSÚ: JUDr. Alexandra Hanusová ECLI: ECLI:SK:KSBA:2018:1518200850.1 Uznesenie Krajský súd v Bratislave v senáte zloženom z predsedníčky senátu JUDr. Alexandry Hanusovej a sudcov JUDr. Romana Bolebrucha a Mgr. Patricie Skotnickej v spore žalobcu: KOOPERATIVA poisťovňa, a.s. Vienna Insurance Group, IČO: 00 585 441, Štefanovičova 4, Bratislava, zastúpeného advokátom JUDr. Felixom Neupauerom, Dvořákovo nábrežie 8/A, Bratislava, proti žalovanej: G. C., O. XXXX/XX, B., o zaplatenie 64,78 eura s príslušenstvom, o späťvzatí žaloby po vydaní platobného rozkazu Okresného súdu Bratislava V zo dňa 5.3.2018, č.k. 12Csp/24/2018-15, takto r o z h o d o l : Odvolací súd pripúšťa späťvzatie žaloby, z r u š u j e platobný rozkaz Okresného súdu Bratislava V zo dňa 5.3.2018, č.k. 12Csp/24/2018-15 a konanie z a s t a v u j e . Žalovanej proti žalobcovi p r i z n á v a plný nárok na náhradu trov konania. o d ô v o d n e n i e : 1. Okresný súd Bratislava V vydal dňa 5.3.2018 platobný rozkaz č.k. 12Csp/24/2018-15, ktorým uložil žalovanej, aby do 15 dní odo dňa jeho doručenia zaplatila žalobcovi 64,78 eura spolu s úrokom z omeškania 5,05 % ročne od 29.3.2015 do zaplatenia, nahradila žalobcovi trovy konania vo výške 16,50 eura a trovy právneho zastúpenia vo výške 61,94 eura alebo aby v tej istej lehote podala vecne odôvodnený odpor na súde prvej inštancie. 2. Žalobca po vydaní platobného rozkazu, v lehote na podanie odporu, zobral písomným podaním zo dňa 28.3.2018 žalobu v celom rozsahu späť, bez udania dôvodu. 3. Žalovaná sa k výzve odvolacieho súdu ohľadom súhlasu so späťvzatím žaloby písomne nevyjadrila. 4. Podľa § 370 ods. 1, 2 C.s.p. ak je žaloba vzatá späť po rozhodnutí súdu prvej inštancie, ale skôr, ako rozhodnutie nadobudlo právoplatnosť, odvolací súd rozhodne o pripustení späťvzatia. Súd späťvzatie žaloby nepripustí, ak s tým protistrana z vážnych dôvodov nesúhlasí. Ak späťvzatie žaloby pripustí, odvolací súd zruší rozhodnutie súdu prvej inštancie a konanie zastaví. 5. V prejednávanej veci vzal žalobca späť žalobu po rozhodnutí súdu prvej inštancie, ale skôr, ako rozhodnutie nadobudlo právoplatnosť a žalovaný proti späťvzatiu žaloby nemal žiadne námietky (§ 157 ods. 2 C.s.p.). Odvolací súd preto v zmysle ustanovenia § 370 ods. 1 a 2 C.s.p. pripustil späťvzatie žaloby, zrušil platobný rozkaz súdu prvej inštancie a konanie zastavil. 6. O nároku na náhradu trov konania odvolací súd rozhodol podľa § 256 ods. 1 C.s.p. tak, že žalovanej priznal proti žalobcovi plný nárok na náhradu trov konania, nakoľko žalobca, v dôsledku späťvzatia žaloby bez udania dôvodu, procesne zavinil zastavenie konania, a preto má žalovaná (ako protistrana) právo na náhradu trov konania. 7. Toto rozhodnutie prijal senát Krajského súdu v Bratislave pomerom hlasov 3:0. Poučenie: Proti tomuto uzneseniu odvolanie nie je prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 C.s.p.) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 C.s.p.). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 C.s.p.). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 C.s.p.).

